János Scheffler

**János Scheffler** (1887–1952) var en rumensk katolsk biskop av Satu Mare og Oradea Mare. Han ble torturert under det kommunistiske diktatur i Romania og døde i fengsel. Han ble saligkåret den 3. november 2011.
## Liv og virke
### Bakgrunn
János Scheffler kom fra fattige kår, gikk på gymnasium i Szátmár, og studerte teologi ved Det teologiske fakultet ved Universitetet i Budapest.
### Prest
Han ble ordinert til prest den 6. juli 1906. Han studerte i Roma fra 1910, hvor han bodde ved presteskolen *[[Santa Maria dell'Anima]]*.  Han tok doktorgrad i kanonisk rett. Han underviste i filosofi og teologi i 1923 ved seminaret i Satu Mare, i 1926 ved seminaret i Oradea, og fra 1940 og utover i kanonisk rett ved Universitetet i Cluj.

### Biskop av Satu Mare (Szátmár)
Den 26. mars 1942 utnevnte pave Pius XII ham til biskop av Szatmárnémeti (Satu Mare). Han ble ordinert til biskop den 17. mai 1942 av erkebiskopen av Esztergóm, kardinal Jusztinián György Serédi; medkonsekrerende var biskopen av Csanád, Gyula Glattfelder, og biskopen av Kassa, István Madarász.

### Biskop av Satu Mare og Oradea Mare
Den 9. april 1948, etter en sammenslåing av de to bispedømmene, ble han også utnevnt til biskop av Oradea Mare.

I november 1945 skulle han forflyttes til bispedømmet Győr; der ble han imidlertid ikke innsatt i embedet, ettersom han foretrakk å forbli i sitt opprinnelige bispedømme.

Etter andre verdenskrig og den kommunistiske maktovertagelse i Romania begynte han å uttrykke motstand mot regjeringens politikk som motsatte seg deportasjonen av tyskere til Sovjetunionen. Han appellerte om løslatelsen av Alexandru Rusu, den gresk-katolske biskopen av Maramureș, som det nye kommunistregimet hadde arrestert. Ved begynnelsen av 1950-tallet var alle biskoper i Romania arrestert, og Scheffler selv var blant de siste som ble satt i husarrest i et fransiskanerkolster den 23. mai 1950. Han nektet et tilbud om å bli biskop i en nasjonalkirke underlagt regimet, og ble derfor fengslet som følge av dette 19. mars 1952. Dette var Jilava fengsel nær Bucuresti, der ble han torturert. 

Han døde den 6. desember 1952 og ble begravet anonymt. Den nøyaktige plasseringen ble notert av fengselets ortodokse prest, som viste den til en katolsk prest som i hemmelighet gravde opp levningene hans. De ble gravlagt i krypten i Satu Mare-katedralen; den 17. juni 2011 ble de flyttet til et sidealter i katedralkirken.

## Saligkåring
Den 1. juli 2010 bekreftet pave Benedikt XVI at Scheffler ble drept *«in odium fidei»* (i hat mot troen). Den 3. juli 2011 ble han saligkåret på hovedtorget i Satu Mare i nærvær av kardinal Angelo Amato, prefekt for Kongregasjonen for helgenkåringer, på vegne av pave Benedikt XVI. Kardinal Péter Erdő ledet seremonien. De andre biskoper som deltok i seremonien var De deltok også var den apostoliske nuntius Francisco Javier Lozano Sebastian og erkebiskop av Bucuresti Ioan Robu, kardinal Lucian Mureșan og både Egers erkebiskop Csaba Ternyák og Alba Iulias erkebiskop György Jakubinyi.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Kardinal Jusztinián Serédi (1884-1945) *1928
*Biskop *János Scheffler* (1887-1952) *1942

## Literatur
* Hans Vastag, Art.: *Seliger Bischof Dr. Johann Scheffler*, i: Helmut Moll (im Auftrag der Deutschen Bischofskonferenz), *Zeugen für Christus. Das deutsche Martyrologium des 20. Jahrhunderts*, Paderborn u. a. 1999, 8. erweiterte und aktualisierte Auflage 2024, Bd. II, S. 1198–1199.

## Referanser